1. **INFORMACION NË LIDHJE ME PROGRAMIN IPARD II THIRRJA E KATËRT , MASAT DHE FORMULARËT**

Për të aplikuar për grante nga Programi IPARD II, ju duhet të shkarkoni dokumentacionin e nevojshëm nga faqja web e AZHBR-së **http://www.azhbr.gov.al/ipard-ii-thirrja-e-katert dhe http://www.ipard.gov.al/thirrje-4/**

Programit “IPARD II 2014-2020”

1. **SHKARKIMI I FORMULARIT TË APLIKIMIT**

Bazuar në investimin e dëshiruar shkarkohet formulari përkatës i masës **Masa 7 - Formulari 1.1**

1. **PLOTËSIMI I FORMULARIT TË APLIKIMIT DHE DOKUMENTACIONIT MBËSHTETËS**
2. Formulari i aplikimit plotësohet në **mënyrë elektronike** (jo me shkrim dore), sipas seksioneve përkatëse.
3. **PLOTËSIMI I PROJEKTIT TEKNIK DHE/OSE PLANIT TË BIZNESIT**

2. Për aplikime ku vlera e investimeve të pranueshme është **nën 50,000 €** duhet të dorëzohet Propozimi Teknik i Projektit. Ndërsa aplikimet ku vlera e investimeve të pranueshme është mbi **50,000 €** duhet të dorëzohet Plani i Biznesit

1. **OFERTAT**

Për çdo shpenzim të pranueshëm duhet të dorëzohen **tre oferta** origjinale.

Të gjitha ofertat duhet të përmbajnë informacionin e mëposhtëm:

* Numrin e referencës / protokolli dhe datën e lëshimit;
* Emrin, adresën e ofertuesit (kompania) dhe kontaktet zyrtare;
* Numrin e regjistrimit (NIPT ose ekuivlent) të ofertuesit (kompanisë); Deklaratë mbi origjinën e mallrave që do të blihen (Çertifikata e Origjinës nuk kërkohet në fazën e aplikimit por duhet të dorëzohet së bashku me Kërkesën për Pagesë);
* Specifikime teknike dhe kapacitetet prodhuese (input / output) në rastin e pajisjeve dhe makinerive;
* Lista e detajuar e shpenzimeve të përfshira në faturë, në rastin e punimeve të ndërtimit/rikonstruksioneve;
* Çmimi, TVSH-ja dhe taksa të tjera të veçanta;
* Afatin e Vlefshmërisëtë ofertës prej të paktën 6 muaj nga aplikimi; Nënshkrimi i përfaqësuesit ligjor dhe vula, aty ku është e aplikueshme.
* Deklaratë se mallrat e ofruara janë të reja dhe të papërdorura.

1. **REFUZIMI I APLIKIMEVE**

Për gabime të mëdha në kërkesat formale, aplikimet do të refuzohen pa kërkuar dorëzim/ridorëzim të dokumenteve në rastet e mëposhtme:

* Aplikimet e dorëzuara pas përfundimit të afatit;
* Mungesa e Formularit të Aplikimit, Pjesës Përshkruese ose Financiare të Planit të Biznesit;
* Mospërdorimi i modelit standard të Formularit të Aplikimit apo të Planit të Biznesit;
* Aplikimi apo Plani i Biznesit është i shkruajtur me shkrim dore;
* Mungesa e listës së detajuar të zërave të investimit ( fleta ‘b’ Rezultati i Tenderave);
* Mungesa e dokumenteve mbështetëse të bashkangjitura me formularin e aplikimit;
* I njëjti aplikant ka dorëzuar dy aplikime brenda një thirrje, për të njëjtën masë.
* Mungesa e ofertave;

Shuma totale e parashikuar e shpenzimeve të pranueshme është mbi limitet e lejuara për masën:

**Masa 7** 10.000 EUR – 400.000 EUR.

1. **DORËZIMI I APLIKIMEVE**

Aplikimet duhet të dorëzohen brenda **25 Shkurt 2022** ose:

• Nëpërmjet dërgesës postare rekomande, ose

• Dorazi (duke përfshirë shërbimet korriere) direkt në Autoritetin Kontraktues në këmbim të një mandati dorëzimi me firmë dhe datë në adresën e mëposhtme:

**Agjencia e Zhvillimit Bujqësor dhe Rural**

**Rruga “Muhamet Gjollesha”, Nr.56**

**Tiranë, Shqipëri.**